

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ ๒๕66

เรื่อง การติดตามหลักฐานการคืนเงินโครงการเงินอุดหนุนเพื่อช่วยเหลือคนพิการผู้ได้รับผลกระทบจากเหตุการณ์ การแพร่ระบาดของโรคติดเชื้อไวรัสโคโรนา 2019 (COVID – 19)

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกระทรวงมหาดไทย ด่วนที่สุด ที่ มท 0810.6/ว 3125 ลงวันที่ 29 พฤษภาคม 2563

สิ่งที่ส่งมาด้วย สำเนาหนังสือกรมส่งเสริมและพัฒนาคุณภาพชีวิตคนพิการ ด่วนที่สุด ที่ พม 0704/881 ลงวันที่ 2 กุมภาพันธ์ 2566 จำนวน 1 ชุด

ตามที่ กระทรวงมหาดไทยแจ้งหลักเกณฑ์และแนวทางการเบิกจ่ายเงินเพื่อช่วยเหลือคนพิการ ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID – 19) โดยกำหนดให้ องค์กรปกครองส่วนท้องถิ่นที่จ่ายเงินช่วยเหลือเยียวยาคนพิการเสร็จแล้ว ให้รวบรวมหลักฐานประกอบ การรับเงินของคนพิการ พร้อมสรุปรายละเอียดการจ่ายเงินส่งให้กรมส่งเสริมและพัฒนาคุณภาพชีวิตคนพิการ ภายในวันที่ 30 มิถุนายน 2563 ความละเอียดตามอ้างถึง นั้น

 กรมส่งเสริมการปกครองท้องถิ่นได้รับแจ้งจากกรมส่งเสริมและพัฒนาคุณภาพชีวิตคนพิการว่า ได้รับรายงานตามข้อสังเกตจากการตรวจสอบรายงานการเงินของสำนักงานการตรวจเงินแผ่นดินพบว่า องค์กรปกครองส่วนท้องถิ่นไม่รายงานข้อมูล และรายงานข้อมูลไม่ถูกต้องหรือไม่ครบถ้วน ในการนี้ ขอความร่วมมือจังหวัดแจ้งองค์กรปกครองส่วนท้องถิ่นดำเนินการส่งหลักฐานการรายงานผลการเบิกจ่ายและการคืนเงินโครงการ เงินอุดหนุนเพื่อช่วยเหลือคนพิการผู้ได้รับผลกระทบจากเหตุการณ์การแพร่ระบาดของโรคติดเชื้อไวรัส โคโรนา 2019 (COVID – 19) ให้กรมส่งเสริมและพัฒนาคุณภาพชีวิตคนพิการ ภายในวันที่ 24 กุมภาพันธ์ 2566 ทางจดหมายอิเล็กทรอนิกส์ e-mail : ogonep209@gmail.com หรือโทรสารหมายเลข 0 2354 5023 ทั้งนี้ สามารถติดต่อสอบถามรายละเอียดเพิ่มเติมได้ที่ นายอนุศิษฏ์ แซ่สง นักพัฒนาสังคมชำนาญการ โทร 08 1375 8323 และนายพลวัฒน์ ยืนลิบ นักพัฒนาสังคม โทร 08 6383 1670 รายละเอียด ปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น